Նախագահ Արմեն Սարգսյանի կողմից Սահմանադրական դատարանի թեկնածու առաջադրված Վահե Գրիգորյանի ընտրությունն անսպասելի ելք ունեցավ, ձայների 30 կողմ եւ 23 դեմ հարաբերակցությամբ Գրիգորյանը չընտրվեց ՍԴ անդամի պաշտոնում: Նիկոլ Փաշինյանի ֆավորիտ թեկնածու համարվող Գրիգորյանի շուրջ թվում էր, թե պետք է կոնսենսուս առաջանար, Փաշինյանի դաշնակից ուժերը քվեարկեին նրա օգտին, սակայն տեղի ունեցավ անսպասելին: